Raportti+2011-2012

=Raportti Osaava-hankkeesta Joensuun normaalikoulussa lukuvuonna 2011-2012=

Taustaa
Lukuvuoden 2011 - 2012 aikana tapahtui Joensuun normaalikoulussa suuri määrä tieto- ja viestintätekniikkaan ja sen käyttöön liittyviä asioita. Taloon tuli elokuussa useita uusia opettajia ja he saivat perehdytyksen niin taloon tavoille kuin lukuisiin tietoteknisiin järjestelmiin mitä talostamme löytyy. Tieto- ja viestintätekninen koulutustarjonta on ollut runsasta ja osallistuminen koulutuksiin on ollut sangen aktiivista. Olemme ahkeroineet uusien laitteiden käyttöönotossa ja kehittäneet pedagogista osaamistamme TVT -asioissa. Myös opetusharjoittelijat ovat olleet mukana toiminnassa jossain määrin. Olemme myös saaneet langattoman verkon koulun tiloihin.

Joensuussa on tutkimus, kehitys ja kokeilutyö ollut aktiivista. Raportteja aiheeseen liittyen on luettavissa koulumme www-sivujen TutKoKe -osiossa. Opettajat ovat opetusryhmiensä kanssa osallistuneet kansainvälisiin pilottihankkeisiin ja useat opettajat ovat kehittäneet uudenlaisia tapoja hyödyntää tekniikkaa opetus- ja opiskeluprosessin osana. Olemme järjestäneet myös isoja tapahtumia, joissa TVT on ollut vahvasti läsnä. Näitä ovat olleet esim. Metodimessu-täydennyskoulutustapahtuma marraskuussa 2011, iPad-päivät sekä SMARTin sisällöntuotantoseminaarin maaliskuussa 2012.

Yleiset linjaukset eli sanoista teoiksi
Osaava-hanke muuttui suunnitelmista käytänteiksi. Osaava-hankkeen koordinaattoreina toimivat Anja Kareinen ja Sampo Forsström. Muodostimme Osaava-ryhmän ja olemme pitäneet palavereja tarpeen mukaan. Ryhmään kuuluvat koordinaattoreiden lisäksi johtava rehtori Petri Salo ja lukion vararehtori Jyrki Korkki. Yksi keskeinen tavoite on ollut saada lisää talon henkilökuntaa mukaan TVT :n edistämistoimintaan ja tässä olemme onnistuneet kohtalaisesti. Koulutuksia ovat tarjonneet muutkin kuin TVT -vastuuopettajat ja koulun opettajia on osallistunut valtakunnallisiin koulutustapahtumiin (Virtuaalipäivät, EDUCA-messut, ITK -seminaari) aiempaa useampi. Osaava-työskentelyssä olemme hyödyntäneet wiki-alustaa (http://jnorosaava.wikispaces.com/).

Syksyllä pidimme henkilökunnalle kyselyn, jonka vastausten perusteella ryhdyimme laatimaan koulutuskalenteria. Syksyllä aloitti toimintansa myös lukion 20 opettajan ja muutaman teknisen asiantuntijan muodostama iPad-pilottiryhmä. Toteutuneista koulutuksista on enemmän tietoa raportin koulutusosiossa. Koulullemme on hankittu n 250 iPad-laitetta ja tabletit ovat olleet kuluvan lukuvuoden keskeisin haaste. Olemme parantaneet infrastruktuuria siten, että molemmissa taloissamme Länsikadun koulussa ja Tulliportin koulussa on langaton verkko joka on opettajien ja oppilaiden käytössä. Lisäksi olemme laatineet koululle iPad-strategiaa, koska laitteet ovat tulleet rytinällä koululle.

Yksi Osaava-hankkeen tavoitteista on se, että saamme useamman henkilön aktiivisesti mukaan tukihenkilöksi TVT-asioissa. Tämä on jossain määrin onnistunut ja samalla linjalla jatketaan aktiivisesti ensi lukuvuonna. Tavoitteena on, että saamme myös vastuualueita nimettyä ja rajattua eri henkilöille. Myös talonsisäiseen tiedottamiseen täytyy kiinnittää enemmän huomiota, jotta tieto tarjollaolevista koulutuksista tavoittaa varmasti kaikki.

Osaavan suunnittelu- ja kehitystyöstä on suurimman osan haukannut uudet tabletit ja niiden mukanaan tuomat vaatimukset. Olemme tutkailleet ja testailleet itse laitetta, kokeilleet tuhansia aplikaatioita, kouluttautuneet ja kouluttaneet. Tavoitteena on, että ensi lukuvuonna meillä on iPad-strategia, joka pitää sisällään tavoitteet opettajille, opettajaharjoittelijoille, opiskelijoille ja oppilaille. Myös tutkimus on vahvasti mukana tablettimaailmassa. Joensuun normaalikoulu on Suomen oppilaitoksista laitevoluumiltaan suurin iPad-koulu (Ilona-IT:n tieto).

Toiminta
iTec Joensuun normaalikoulusta osallistuivat neljä luokkaa kansainväliseen iTec -hankkeeseen. Hankkeen tavoitteena on tuottaa innovatiivisia ratkaisuja tulevaisuuden Eurooppalaisiin luokkahuoneisiin. Hanke jatkuu vielä ensi lukuvuonna ja koulustamme on todennäköisesti opettajia mukana. Yksi Joensuun normaalikoulun opettaja edusti Suomea ensimmäisessä kansainvälisessä iTec-konferenssissa Lontoossa tammikuussa 2012.
 * Pilotoinnit ja TutKoKe-hankkeet**

**Tutki, kokeile ja kehitä hankkeet** Kokeileva ja kehittävä toiminta on luonteenomaista norssin opettajille. Tällä saralla on uusia päänavauksia tehty myös Joensuun suunnalla. Raportteja ja hankesuunnitelmia on noin 20 kappaletta. Yhdessä hankkeessa on hyödynnetty myös Osaava-projektia eli ulkopuolisen asiantuntijoiden panosta on ollut mahdollista saada. Alla on lyhyt kuvaus Alätaulut liikunnassa -hankeesta.

Tavoitteena on kehittää älytaulun käyttöä liikunnan opetuksessa sekä liikunnan harjoittelijoiden ohjauksessa. Tarkoitus on tuottaa konkreettista opetusmateriaalia kuten opetusvideoita, näytetunteja ja tuntipohjia, joiden avulla sekä opiskelijat että ohjaajat voivat kehittää liikunnan opetusta ja ohjausta.Älytaulu osana liikunnan opetusta on uusi ja paljon mahdollisuuksia tarjoava liikunnan opetusta rikastutta-va hanke. Älytaulu palvelee niin oppilaita, opettajia kuin opetusharjoittelijoitakin. Hankkeessa yhdistyy hyvin "netti-sukupolven” intressit ja heidän motiivien linkittäminen liikunnan opetukseen.Pitkällä tähtäimellä projektin tavoitteena on luoda opiskeluympäristö liikunnan opetukseen ja oh-jaukseen, joka sisältää monipuolisesti materiaalia.
 * Älytaulut liikunnassa**

Joensuun normaalikoulun lukioon hankittiin syksyllä 2011 lähes 200 iPadia. Niinpä jokainen ensimmäisen vuoden opiskelija sai vuokrata lukio-opintojensa ajaksi oman tabletin, jota käytetään paitsi koulun tiloissa myös kotona. Myös opettajat saivat omat laitteet. Tablettien käyttöä seurataan ja tutkitaan sekä kokemuksia kootaan systemaattisesti koko kokeilun ajan. Mukana on opettajien ja ohjaajien lisäksi pedagogiikan tutkijoita.
 * iPad-hanke**

Koulussamme järjestetään joka toinen vuosi opettajille suunnatut [|metodimessut]. Viime syksynä messuille osallistui 425 henkilöä. Pajoja oli tarjolla 50, joista n 20:ssä oli osaltaan sisältönä TVT:n opetuskäyttö.
 * Metodimessut**

SciFest on vuosittainen Joensuun Tiedeseura ry:n ja Itä-Suomen yliopiston järjestämä tiede-, ympäristö- ja teknologiafestivaali lapsille. Kaikki normaalikoulun oppilaat osallistuivat festifaaleille. Lisäksi osallistuimme aktiivisesti festivaalin organisointiin ja pajojen pitämiseen. Pajojen pitäjinä oli myös opetusharjoittelijoita ja oppilaita.
 * Scifest**

Koulutukset
Opettajille on ollut tarjolla monipuolista TVT-koulutusta. Suurin osa tämän lukuvuoden koulutuksista on ollut koulun oman henkilökunnan pitämää, mutta joukossa on ollut myös ulkopuolisia kouluttajia. Suosituin koulutusmuoto on ollut pienryhmän kouluttaminen (n. 4 - 8 henkilöä). Tämä muoto on mahdollistanut yksilöllisten tarpeiden huomioimisen ja yksilöt ovat saaneet tukea ja ideoita myös ryhmästä.

Uusien opettajien koulutukset (2) Opetusharjoittelijoiden ohjaus (4) Smartboardin käyttöä (4) iPadin käyttökoulutusta pilotointiryhmälle (4) Wilma-ilta huoltajille Metodimessut, jossa oli tarjolla 20 TVT -painotteista pajaa.
 * Syksyn TVT-koulutus**

iPadin peruskäyttö: (13) Tekstinkäsittely (11 iPadilla ja 2 pc:llä) Pilvipalvelut (8) Videoeditointia ja videoiden siirto nettiin (4)
 * Kevään tvt-koulutus**

Kahden päivän pituinen sisällöntuotantoseminaari, missä tuotettiin materiaalia Smartboardille. Kopioston järjestämä tekijäinoikeuskoulutus iPad-päivät. iPad-päivät oli kutsuvierastilaisuus, jossa pajanpitäjinä toimi tilausuuteen osallistuneet lukion opettajat Neljä opettajaa osallistu virtuaalipäiville.
 * Muita koulutuksia:**

Opetusharjoittelijat
Opetusharjoittelijat ovat haasteellisessa asemassa TVT-taitojen suhteen. Tämä näkyy myös Joensuussa. Odotukset vastavalmistuneita opettajia kohtaan ovat suuret, mutta taitojen opettelu on vielä suurimmaksi osaksi opiskelijan omasta aloittellisuudesta ja mielenkiinnosta riippuvainen. Luokanopettajaksi opiskeleville pidetään osana harjoitteluita kaksi TVT-luentoa (perusharjoittelu ja syventävä harjoittelu). Lisäksi heillä on mahdollisuus hyödyntää opetuksessa talon tarjoamia mahdollisuuksia. Aineenopettajien koulutuksessa TVT:n pedagogisesta käytöstä pidetään mm. suurryhmäohjauksia.

Omavastuuosuus lukuvuonna 2011 - 2012
Omavastuu-osuus Osaava-hankkeesta lukuvuonna 2011 - 2012 on Joensuun normaalikoulun osalta 1000 euroa. Omavastuu osuus on muodostunut koordinaattoreiden sijaiskuluista. Koululle on tullut kuluja myös tukihenkilöiden TVT-koulutuksista, heidän sijaisistaan ja esim. langattoman verkon rakentamisesta. Omavastuuosuus on tarkemmin eriteltynä Joensuun normaalikoulun omassa Osaava-wikissä.

//Joensuussa 31.5.2012 Anja Kareinen ja Sampo Forsström//